ΓΡΑΠΤΗ ΕΡΩΤΗΣΗ E-1290/00

υποβολή: Raffaele Costa (PPE-DE) προς την Επιτροπή

(19 Απριλίου 2000)

Θέμα: Ανώτατη αρχή για τις τηλεπικοινωνίες

Η ανώτατη αρχή για τις τηλεπικοινωνίες για την οποία η ιταλική κυβέρνηση επέλεξε ως έδρα εγκατάστασης τη Νάπολι κατά παράβαση των νόμων και της κοινής λογικής θα έπρεπε να λειτουργεί ως ένας αποτελεσματικός και αμερόληπτος φορέας χωρίς περιττό προσωπικό και απαλλαγμένος από γραφειοκρατικές διαδικασίες. Αντί αυτού, ο φορέας εξελίχθηκε σε έναν τεράστιο και γραφειοκρατικό οργανισμό με εκατοντάδεςπαλλήλους πουποαπασχολούνται (παρά την καλή θέληση ορισμένων εξ αυτών) οι οποίοι καλούνται να εργασθούν σε ένα κτήριο 18 ορόφων (Caltagirone) στο διοικητικό κέντρο της Νάπολι.

Τελευταία και αυτό δεν είναι παρά ένα μόνο παράδειγμα η ανώτατη αρχή ανέθεσε για μία διετία την καθαριότητα των χώρων του κτηρίου σε εταιρία έναντι 712 εκατομμυρίων λιρετών (που αντιστοιχεί σε περίπου ένα εκατομμύριο ανά ημέρα).

Σε ποιες ενέργειες θα μπορούσε να προβεί η Επιτροπή ούτως ώστε να ελαττώσει η ιταλική κυβέρνηση τη σπατάλη του δημοσίου χρήματος και να παύσει η ανώτατη αρχή για τις τηλεπικοινωνίες την σχεδόν άχρηστη δραστηριότητά της;

Απάντηση του κ. Liikanen εξ ονόματος της Επιτροπής

(9 Ιουνίου 2000)

Η δέσμη κανονιστικών μέτρων της Κοινότητας για τις τηλεπικοινωνίες προβλέπει την συγκρότηση εθνικών κανονιστικών αρχών στα κράτη μέλη με συγκεκριμένες εξουσίες και αρμοδιότητες σχετικά με τον κανονισμό για την προσφάτως φιλελευθεροποιημένη αγορά τηλεπικοινωνιών. Η ευθύνη για την εφαρμογή της δέσμης κανονιστικών μέτρων ανατίθεται σε μεγάλο βαθμό στις εθνικές κανονιστικές αρχές, οι οποίες διαδραματίζουν εν προκειμένω κρίσιμο ρόλο σε κάθε κράτος μέλος. Οι εν λόγω αρχές συμβάλλουν επίσης σημαντικά στην διασφάλιση της συνεπούς εφαρμογής της δέσμης κανονιστικών μέτρων της Κοινότητας μέσω της συμβολής τους στις επιτροπές χορήγησης αδειών και παροχής ανοικτού δικτύου (ONP), της συμμετοχής τους στην επιτροπή ανωτάτου επιπέδου εθνικών διοικήσεων και κανονιστικών αρχών και, στην περίπτωση των κανονιστικών οργανισμών που είναι ανεξάρτητοι από τα εθνικάπουργεία, του συντονισμού που ασκούν μέσω της ομάδας ανεξάρτητων ρυθμιστικών φορέων. Αυτά αποτελούν μεγάλη ευθύνη, για την οποία η Επιτροπή θεωρεί ότι απαιτείται κατάλληλη επένδυση από την άποψη προσωπικού και δημοσιονομικών πόρων.

Η Επιτροπήποβάλλει τακτικά έκθεση για την εφαρμογή της δέσμης κανονιστικών μέτρων στην Κοινότητα, συμπεριλαμβανομένης της αξιολόγησης του έργου των εθνικών κανονιστικών αρχών (ΕΚΑ). Η πέμπτη έκθεση για την εφαρμογή της δέσμης κανονιστικών μέτρων(1) παρουσίασε συνολικά θετική εκτίμηση της λειτουργίας των ιταλικών ΕΚΑ.

Αφ' ετέρου, βάσει των πληροφοριών που διέθετε η Επιτροπή εκείνη την περίοδο, οι ιταλικές ΕΚΑ εμφανίστηκαν να έχουν σημαντικές ανεπάρκειες προσωπικού, λαμβάνονταςπόψη το ευρύ φάσμα των ευθυνών τους, οι οποίες καλύπτουν τα οπτικοακουστικά μέσα, τις τηλεπικοινωνίες και τον τύπο. Αυτό συνέτεινε σε καθυστερήσεις στη λήψη αποφάσεων.

Κάθε κράτος μέλος είναι αρμόδιο για την οργάνωση της οικείας εθνικής κανονιστικής αρχής. Η Επιτροπή δεν δύναται να παρέμβει εν προκειμένω. Ο τόπος της έδρας των εθνικών κανονιστικών αρχών παραμένει ευθύνη των κρατών μελών, με απόλυτο σεβασμό στην αρχή της επικουρικότητας.

(1) COM(1999)537 τελικό.